Biologlar delfinlarning o‘z qardoshlarini o‘n yillar davomida eslab qolishga qodirligini isbotladi

Tursiops truncatus afalin-delfinlari bir-birini nafaqat ismi bilan chaqirishi, balki o‘z qardoshlarini kamida yigirma yil davomida eslab qolishini olimlar isbotladi, deb xabar beradi Nature News.

Tajriba uchun tadqiqotchilar AQShdagi afalinlarni ko‘paytirish va vaqti-vaqti bilan hayvonlarni almashtirish bilan shug‘ullanadigan oltita hayvonlar qo‘riqxonasiga murojaat qilgan. Har bir qo‘riqxona delfinlarni almashish jarayonida yozma qayd olib borishgan, shu bois olimlar har 50 delfinlarning tarixini tiklashga erishdi.
Qolaversa, ular “har bir delfinlar to‘rt yoshga yetganda o‘z ismiga ega bo‘ladi”, degan yaqinda isbotlangan ma’lumotga asoslanib ish ko‘rdilar. Bu ismlar baland chastotali tovushlar birikmasidir. Olimlar delfinlar xotirasini o‘rganish maqsadida, maxsus radoikarnay o‘rnatilgan afalinni suv havzasiga tushirdi va bir necha “ismlar”ni eshittirdi.
Biroz vaqtdan so‘ng, afalin radiokarnay tovushiga sezuvchanlikni to‘xtatdi. Lekin bu paytda olimlar o‘sha delfin bilan bundan oldin birga suzgan delfin “ismini” notanish ism tovushlariga qo‘shganda, afalin boshqacha qabul qildi. U o‘z ismini aytib, ko‘rinmas “suhbatdoshi” bilan aloqa o‘rnatishga harakat qildi.
Tadqiqotchilarning so‘zlariga ko‘ra, bunday xotira kamida yigirma yil davomida saqlanib qolar ekan va bu umrboqiy xarakterga ega deb hisoblash mumkin. Bunga qadar olimlar delfinlar tanishlaridan uzoqlashgach, 5 – 10 yildan so‘ng unutadi, degan fikrda edi.